**Uzziņa par projektu Vadības komitejas sēdei**

**05.07.2021.**

|  |  |  |
| --- | --- | --- |
| № | Sniedzamā informācija | Informācija par projektu |
|  | **Ministru kabineta noteikumu projekts “Grāmatvedības kārtošanas noteikumi” (turpmāk – noteikumu projekts)** |
|  | Projekta izstrādes nepieciešamības pamatojums | Ministru kabineta 2017.gada 24.maija rīkojums Nr. 245 “Par Valsts nodokļu politikas pamatnostādnēm 2018.-2021.gadam” (prot. Nr.23 21.§), Rīcības virziens - uzņēmumu investīciju stimulēšana un uzņēmumu starptautiskās konkurētspējas paaugstināšana, 2.4. uzdevums: Tiesību normu sakārtošana grāmatvedības jomā, 2.4.1. apakšpunkts - Izstrādāt jaunu likumu “Par grāmatvedību”, lai tas būtu atbilstošs juridiskās tehnikas prasībām, ietverot lietoto terminu plašāku skaidrojumu un papildu regulējuma noteikšanu, kā arī nosakot likuma mērķi un darbības jomu. Pārskatīt un pilnveidot arī uz šī likuma pamata izdotos Ministru kabineta noteikumus. |
|  | Vadības darba plāna uzdevuma numurs un tā izpildes termiņš (ja nepieciešams) | 2021-DP-04-/166, 30.12.2021.  |
|  | Projekta īss saturs | Ar Grāmatvedības likumu (Saeimā pieņemts 2021.gada 10.jūnijā) likums “Par grāmatvedību” (turpmāk – Likums) tiek izteikts jaunā redakcijā. Saskaņā ar Grāmatvedības likuma sākotnējās ietekmes novērtējuma ziņojumā (anotācijā) minēto ir paredzēts pārizdot pašlaik uz Likuma pamata izdotos Ministru kabineta noteikumus, tai skaitā arī Ministru kabineta 2003.gada 21.oktobra noteikumus Nr.585 “Noteikumi par grāmatvedības kārtošanu un organizāciju”, kas izdoti saskaņā ar Likuma 15.panta pirmo daļu (turpmāk - Noteikumi), aktualizējot tajos iekļauto regulējumu. Noteikumu projekts “Grāmatvedības kārtošanas noteikumi” (turpmāk – noteikumu projekts) ir izstrādāts saskaņā ar Grāmatvedības likumā Ministru kabinetam dotajiem uzdevumiem un paredz noteikt:1) grāmatvedības reģistru kārtošanas prasības (Grāmatvedības likuma 8.panta ceturtās daļas 1.punktā dotais uzdevums);2) kārtību, kādā labo vai papildina ierakstus grāmatvedības reģistros un attaisnojuma dokumentos (Grāmatvedības likuma 8.panta ceturtās daļas 2.punktā dotais uzdevums);3) attaisnojuma dokumentu noformēšanas kārtību un prasības attaisnojuma dokumentiem, kurus sagatavo attiecībā uz precēm, citām materiālajām vērtībām un pakalpojumiem, kā arī saistībā ar skaidras vai bezskaidras naudas avansa izlietojumu vai darbinieku izdevumu atlīdzināšanu (Grāmatvedības likuma 11.panta trīspadsmitajā daļā dotais uzdevums);4) preču piegādes dokumentos ietveramos rekvizītus un informāciju, šo dokumentu noformēšanas, parakstīšanas un reģistrēšanas kārtību (Grāmatvedības likuma 12.panta ceturtajā daļā dotais uzdevums);5) grāmatvedības datorprogrammu un grāmatvedības informācijas datorsistēmu programmatūras lietošanas prasības (Grāmatvedības likuma 6.panta septītās daļas 2.punktā dotais uzdevums); 6) grāmatvedības organizācijas dokumentu izstrādāšanas noteikumus (Grāmatvedības likuma 6.panta septītās daļas 1.punktā dotais uzdevums); 7) inventarizācijas metodes, inventarizācijas veikšanas kārtību, rezultātu dokumentēšanas un inventarizācijā atklāto starpību iegrāmatošanas kārtību (Grāmatvedības likuma 15.panta trešajā daļā dotais uzdevums);8) grāmatvedības kontroles pasākumu veidus (Grāmatvedības likuma 5.panta trešajā daļā dotais uzdevums).Noteikumu projektu paredzēts sagatavot, pārskatot un precizējot Noteikumos iekļauto (pašlaik spēkā esošo) regulējumu. Noteikumu projekts aizstās Noteikumus, kuri pēc noteikumu projekta izdošanas zaudēs spēku. |
|  | Iespējamie risinājuma varianti (ja nepieciešams) | Nav. |
|  | Par projektu nosakāmā atbildīgā amatpersona | Grāmatvedības un revīzijas politikas departamenta direktore Daina Robežniece. |
|  | Nosakāmais projekta sagatavotājs (ja nepieciešams) | Grāmatvedības un revīzijas politikas departamenta Grāmatvedības politikas un metodoloģijas nodaļas vecākā eksperte Gunta Majevska. |
|  | Darba grupas vadītājs un iespējamais sastāvs (ja nepieciešams)  | Ar Finanšu ministrijas 2018.gada 3.maija rīkojumu Nr. 150 izveidota darba grupa jauna likuma “Par grāmatvedību” un ar to saistīto Ministru kabineta noteikumu izstrādei. Darba grupas vadītāja - Grāmatvedības un revīzijas politikas departamenta direktore Daina Robežniece. Darba grupas sastāvā iekļauti Finanšu ministrijas, Valsts kases, Valsts ieņēmumu dienesta, Finanšu un kapitāla tirgus komisijas, Latvijas Bankas, Biznesa augstskolas “Turība”, Latvijas Republikas Grāmatvežu asociācijas, ISO sertificēto grāmatvežu asociācijas un Latvijas Zvērinātu revidentu asociācijas pārstāvji.  |
|  | Sabiedrības līdzdalība | Sabiedrības pārstāvji varēs līdzdarboties Ministru kabineta noteikumu izstrādē, sniedzot atzinumu par to pēc izsludināšanas Valsts sekretāru sanāksmē. Informācija par noteikumu projektu tiks publicēta Finanšu ministrijas tīmekļa vietnē sadaļā “Sabiedrības līdzdalība” - “Tiesību aktu projekti” - “Grāmatvedības politika”. Termiņš viedokļu sniegšanai – 26.07.2021. |
|  | Ministrijas struktūrvienības un padotības iestādes, ar kurām projekts jāsaskaņo | Finanšu ministrijas Juridiskais departaments, Iekšējā audita departaments, Tiešo nodokļu departaments, Netiešo nodokļu departaments, Ēnu ekonomikas ierobežošanas koordinācijas departaments, Valsts kase, Valsts ieņēmumu dienests. |
|  | Nosūtīšanas saskaņošanai termiņš,saskaņošanas termiņš | Nosūtīts saskaņošanai – 12.07.2021.Saskaņošanas termiņš – 26.07.2021. |
|  | Prognozējamā projekta finansiālā ietekme uz valsts budžetu | Nav (noteikumu projekta finansiālā ietekme uz valsts budžetu netiek plānota). |
|  | Tiesību akta pieņemšanas kalendārais plāns | Izsludināts VSS: 19.08.2021.Iesniegts Valsts kancelejā: 21.10.2021. |
|  | Politikas joma | Budžeta un finanšu politika. |
|  | Uzziņas sagatavotājs | Grāmatvedības un revīzijas politikas departamenta Grāmatvedības politikas un metodoloģijas nodaļas vecākā eksperte Gunta Majevska (tālr. 67095616, e-pasts: gunta.majevska@fm.gov.lv). |
| Uzziņu iesniedza: Jānis Bolšteins, Grāmatvedības un revīzijas politikas departamenta direktores vietnieks, Komercsabiedrību revīzijas politikas un uzraudzības nodaļas vadītājs |
| Tālrunis: 67083920, e-pasts: janis.bolsteins@fm.gov.lv |
| Uzziņa iesniegta:01.07.2021. |